
LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL LIETUVOS NACIONALINĖS SVEIKATOS SISTEMOS VIEŠŲJŲ IR BIUDŽETINIŲ ĮSTAIGŲ, TEIKIANČIŲ ASMENS SVEIKATOS PRIEŽIŪROS PASLAUGAS, VEIKLOS REZULTATŲ VERTINIMO RODIKLIŲ 2025 METŲ SIEKTINŲ REIKŠMIŲ IR LIETUVOS NACIONALINĖS SVEIKATOS SISTEMOS VIEŠŲJŲ ĮSTAIGŲ VADOVŲ IR JŲ PAVADUOTOJŲ MĖNESINIO DARBO UŽMOKESČIO KINTAMOSIOS DALIES DYDŽIO NUSTATYMO TVARKOS APRAŠO
PATVIRTINIMO


2025 m. gegužės 21 d. Nr. V-482
Vilnius

Vadovaudamasi Lietuvos Respublikos sveikatos priežiūros įstaigų įstatymo 151 straipsnio 10 dalimi ir 152 straipsnio 1 dalimi:
. Tvirtinu pridedamus:
. Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2025 metų siektinų reikšmių sąrašą.
. Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinio darbo užmokesčio kintamosios dalies dydžio nustatymo tvarkos aprašą.
. Nustatau, kad šio įsakymo 1.2 papunkčiu patvirtintas Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinio darbo užmokesčio kintamosios dalies dydžio nustatymo tvarkos aprašas taikomas atliekant Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2025 metų siektinų reikšmių įvykdymo vertinimą 2026 metais.



Sveikatos apsaugos ministrė					    	 	    Marija Jakubauskienė


PATVIRTINTA
Lietuvos Respublikos sveikatos apsaugos ministro 
2025 m. gegužės 21 d. įsakymu Nr. V-482




 SKYRIUS


. Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinio darbo užmokesčio kintamosios dalies dydžio nustatymo tvarkos aprašas (toliau – Aprašas) nustato Lietuvos nacionalinės sveikatos sistemos (toliau – LNSS) valstybės ir savivaldybių viešųjų įstaigų vadovų ir jų pavaduotojų (toliau – vadovaujantieji darbuotojai) mėnesinio darbo užmokesčio kintamosios dalies dydžio nustatymo tvarką.
. Apskaičiuojant LNSS viešųjų įstaigų vadovaujančiųjų darbuotojų mėnesinio darbo užmokesčio kintamosios dalies dydį taikomos Lietuvos Respublikos sveikatos apsaugos ministro kasmet tvirtinamos LNSS viešųjų įstaigų ir LNSS valstybės ir savivaldybių biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių (toliau – rodiklis) siektinos reikšmės (toliau – siektina reikšmė).
. Jei LNSS viešajai įstaigai dėl jos veiklos specifikos netaikomas vienas ar keli rodikliai, vertinant, ar LNSS viešoji įstaiga praėjusiais metais pasiekė įstaigų grupei (toliau – įstaigų grupė), kuriai priklauso LNSS viešoji įstaiga, nustatytas siektinas reikšmes, ir nustatant LNSS viešosios įstaigos vadovaujančiojo darbuotojo mėnesinio darbo užmokesčio kintamosios dalies dydį, šis (šie) rodiklis (-iai) nėra vertinamas (-i).

 SKYRIUS


. LNSS viešosios įstaigos visuotinis dalininkų susirinkimas ar savininko teises ir pareigas įgyvendinanti institucija ne vėliau kaip iki einamųjų metų gegužės 1 d. priima sprendimą dėl LNSS viešosios įstaigos vadovo mėnesinio darbo užmokesčio kintamosios dalies dydžio nustatymo šia tvarka:
. įvertina, ar LNSS viešoji įstaiga praėjusiais kalendoriniais metais pasiekė siektinas reikšmes, nustatytas įstaigų grupei, kuriai priklauso LNSS viešoji įstaiga, ir nustato rodiklių siektinų reikšmių įvykdymo vertinimo balus:

Eil. Nr.	Veiklos rezultatų vertinimo rodikliai	Balai už rodiklio vykdymo rezultatus	(įvykdyta / neįvykdyta)
I	Finansinių rodiklių grupė:
1.	Įstaigos praėjusių metų veiklos rezultatų ataskaitoje nurodytas pajamų ir sąnaudų skirtumas (grynasis perviršis ar deficitas)	20 / 0
2.	Naujų papildomų finansavimo šaltinių pritraukimas / projektų vykdymas	5 / 0
3.	Konsoliduotų viešųjų pirkimų skaičius	5 / 0
II	Pacientų pasitenkinimo rodiklių grupė:
1.	Asmens sveikatos priežiūros įstaiga (toliau – ASPĮ) įtraukta į Skaidrių asmens sveikatos priežiūros įstaigų sąrašą	10/0
III	Darbuotojų pasitenkinimo rodiklių grupė:
1.	ASPĮ darbuotojų kaitos rodiklis  	5 / 0
2.	ASPĮ patirtos sąnaudos  asmens sveikatos priežiūros, visuomenės sveikatos priežiūros ir farmacijos specialistų profesinei kvalifikacijai tobulinti	10 / 5 / 0
3.	ASPĮ slaugytojų ir gydytojų darbo užmokesčio santykis	10 / 0
IV	Turinio rodiklių grupė:
1.	ASPĮ slaugytojų ir gydytojų etatų santykis	10 / 0
2.	Neteko galios 2026-04-23	
3.	Neteko galios 2025-12-17	
4.	Neteko galios 2026-04-23	
5.	Pirminės ambulatorinės psichikos sveikatos priežiūros paslaugas teikiančių specialistų komandos narių (ne gydytojų) suteiktų paslaugų skaičius, tenkantis 1000 pirminės psichikos sveikatos priežiūros centre prirašytų gyventojų, kas mėnesį	10 / 0
6.	ASPĮ, teikiančių stacionarines psichiatrijos paslaugas, dalyvavimas įgyvendinant PSO „QualityRights“ iniciatyvos veiklas	10 / 5 / 0
7.	Smurto ir priekabiavimo prevencijos politikos įgyvendinimo veiksmų planų įgyvendinimas	10 / 5 / 0
8.	Nepageidaujamų įvykių ASPĮ registravimas	10 / 5 / 0
9.	Greitosios medicinos pagalbos skubių įvykdytų iškvietimų paslaugų, suteiktų per 15 min. (mieste) ir per 25 min. (kaime), dalis	10 / 0
10.	Pakartotinių donorų 1000-iui gyventojų rodiklio augimas	10 / 0
V	Kiti rodikliai:
1.	Duomenų teikimas Išankstinėje pacientų registracijos informacinėje sistemoje	10 / 0
2.	Neteko galios 2026-04-23	


Papunkčio pakeitimai:
Nr. V-1148,
2025-12-16,
paskelbta TAR 2025-12-16, i. k. 2025-21545            
Nr. V-362,
2026-04-22,
paskelbta TAR 2026-04-22, i. k. 2026-06486            

. nustato LNSS viešosios įstaigos vadovo mėnesinio darbo užmokesčio kintamąją dalį, atsižvelgdama į balų kiekį, kurio trūksta iki maksimalaus įstaigos galimo surinkti balų skaičiaus:

Mėnesinio darbo užmokesčio kintamoji dalis, mėnesinio darbo užmokesčio pastoviosios dalies dydžio procentai	Trūkstami balai iki maksimalaus galimo įstaigos balų skaičiaus
20	Iki 20
15	25–40
10	45–60
5	65–80
Nenustatoma	85 ir daugiau


. LNSS viešosios įstaigos vadovo pavaduotojo mėnesinio darbo užmokesčio kintamosios dalies dydį nustato LNSS viešosios įstaigos vadovas, atsižvelgdamas į praėjusių kalendorinių metų LNSS viešosios įstaigos pasiektas siektinas reikšmes, nustatytas įstaigų grupei, kuriai priklauso LNSS viešoji įstaiga. 
. LNSS viešosios įstaigos visuotinio dalininkų susirinkimo ar savininko teises ir pareigas įgyvendinančios institucijos sprendimas dėl LNSS viešosios įstaigos vadovo mėnesinio darbo užmokesčio kintamosios dalies dydžio nustatymo ir LNSS viešosios įstaigos vadovo sprendimas dėl LNSS viešosios įstaigos vadovo pavaduotojo mėnesinio darbo užmokesčio kintamosios dalies dydžio nustatymo turi įsigalioti einamųjų metų gegužės 1 d. 

 SKYRIUS


. LNSS viešosios įstaigos visuotinis dalininkų susirinkimas ar savininko teises ir pareigas įgyvendinanti institucija gali sudaryti darbo grupę siūlymams dėl LNSS viešosios įstaigos vadovo mėnesinio darbo užmokesčio kintamosios dalies dydžio nustatymo pateikti. Darbo grupė siūlymus LNSS viešosios įstaigos visuotiniam dalininkų susirinkimui ar savininko teises ir pareigas įgyvendinančiai institucijai teikia vadovaudamasi Aprašo 4 punktu.
________________



Priedų pakeitimai:

Siektinų reikšmių sąrašas (V-362)
Priedo pakeitimai:
Nr. V-1148,
2025-12-16,
paskelbta TAR 2025-12-16, i. k. 2025-21545        
Nr. V-362,
2026-04-22,
paskelbta TAR 2026-04-22, i. k. 2026-06486        



Pakeitimai:

1.

                    Lietuvos Respublikos sveikatos apsaugos ministerija, Įsakymas
                
Nr. V-1148,
2025-12-16,
paskelbta TAR 2025-12-16, i. k. 2025-21545                
Dėl Lietuvos Respublikos sveikatos apsaugos ministro 2025 m. gegužės 21 d. įsakymo Nr. V-482 „Dėl Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2025 metų siektinų reikšmių ir Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinio darbo užmokesčio kintamosios dalies dydžio nustatymo tvarkos aprašo patvirtinimo“ pakeitimo

2.

                    Lietuvos Respublikos sveikatos apsaugos ministerija, Įsakymas
                
Nr. V-362,
2026-04-22,
paskelbta TAR 2026-04-22, i. k. 2026-06486                
Dėl Lietuvos Respublikos sveikatos apsaugos ministro 2025 m. gegužės 21 d. įsakymo Nr. V-482 „Dėl Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2025 metų siektinų reikšmių ir Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinio darbo užmokesčio kintamosios dalies dydžio nustatymo tvarkos aprašo patvirtinimo“ pakeitimo

